cyanic-selkie/wikianc huggingface dataset:
மக்ளீன் பூங்கா
மக்ளீன் பூங்கா (McLean Park), நியூசிலாந்தின் நேப்பியரில் அமைந்துள்ள விளையாட்டரங்கமாகும். இங்கு விளையாடப்படும் இரு முதன்மையான விளையாட்டுக்கள், துடுப்பாட்டமும் இரக்பி யூனியனும் ஆகும். நியூசிலாந்திலுள்ள துடுப்பாட்டத்திற்குப் பொருத்தமான பத்து அரங்கங்களில் இதுவும் ஒன்றாகவுள்ளது.
பன்னாட்டு சீர்தரத்தில் உள்ள மகளீன் பூங்காவில் முதன்மையான வெளியரங்க விளையாட்டரங்கமும், ரோட்னி கிரீன் நூற்றாண்டு நிகழ்வு மையம் என்ற உள்ளரங்கு விளையாட்டரங்கமும் உள்ளன. இதனை ஆக்சு பே இரக்பி யூனியனும் நடுவண் மாவட்டங்கள் துடுப்பாட்ட சங்கமும் தாயக அரங்கமாக கொண்டுள்ளன. பந்து வீச்சாளர்கள் நூற்றாண்டு மேடை முனையிலிருந்தும் மேட்டுக்கரை முனையிலிருந்தும் பந்து வீசுகின்றனர். பன்னாட்டு நாள் கோட்டிற்கு அண்மையில் உள்ளதால் உலகின் மிகவும் கிழக்கில் அமைந்துள்ள தேர்வுப் போட்டி அரங்கமாக விளங்குகின்றது.
வெளியிணைப்புகள்
பகுப்பு:நியூசிலாந்தின் விளையாட்டரங்குகள்
கோவிலாங்குளம் அம்மச்சியார் கோயில்
கோவிலாங்குளம் அம்மச்சியார் கோயில் தமிழ்நாட்டில் மதுரை மாவட்டம், கோவிலாங்குளம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:மதுரை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அட்னான் அக்ரம்
அட்னான் அக்ரம் (Adnan Akram, பிறப்பு: நவம்பர் 17 1983 என்பவர் இங்கிலாந்து அணியின்  துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது முதல்தர துடுப்பாட்டப் போட்டிகளிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். 2003-2005 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்புகள்
அட்னான் அக்ரம் கிரிக்கட் ஆக்கைவில் இருந்து - விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 23 2011.
மேற்கோள்கள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1983 பிறப்புகள் பகுப்பு:வாழும் நபர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
நவீன நடனம்
நவீன நடனம் எனப்படுவது 20 ம் நூற்றாண்டின் துவக்கத்தில் மேற்குலகில் வளர்ந்த நடனப் பாணி ஆகும். மேற்குநாட்டு செவ்வியல் நடனத்துக்கு (Ballet) எதிர் வடிவமாக இந் நடனம் தோன்றியது. செவ்வியல் நடனத்தின் இறுக்கமான கட்டுப்பாடுகளுடன் கூடிய நுணுக்கங்களை,அணிகலன்கள், காலணிகள் விலக்கி, படைப்பாற்றல் மிக்க தனி மனித வெளிப்பாட்டுக்கு முக்கியத்துவம் தந்து இந்நடனம் வளர்ந்தது.
பகுப்பு:நடனம் பகுப்பு:நடன வகைகள்
நாழிக்கல்பட்டி துர்க்கை அம்மன் கோயில்
நாழிக்கல்ப்பட்டி துர்க்கை அம்மன் கோவில் தமிழ்நாடு, சேலம் மாவட்டத்தில் நாழிக்கல்பட்டி என்னும் ஊரில் அமைந்துள்ள ஒரு துர்க்கை அம்மன் கோவில் ஆகும். இந்த அம்மன் கோயில் இன்று இந்து சமய அற நிலைத்துறையின் கட்டுப்பாட்டின் கீழ் இயங்கும் ஒரு கோயில் ஆகும்.
கோயில் வரலாறு
முன்னொரு காலத்தில் ஒரு வணிகர் தன்னுடைய ஆட்களுடன் சேர நாடான கேரளாவிற்கு சென்று மிளகுகளை வாங்கி வந்து இந்த ஊரில் விற்பனை செய்யும் தொழிலை செய்து வந்தார். அவ்வாறு மிளகுகளை வாங்கிக் கொண்டு கேரளாவில் இருந்து திரும்ப வரும்போது அவருடைய குதிரை வண்டியில் ஒரு கல் இருந்தது, அது கனமாக இருக்கவே அந்த கல்லை தூக்கி எறிந்து விட்டு வந்தனர், ஆனால் அந்த கல்லை எத்தனை முறை தூக்கி எறிந்தாலும் அந்த கல் தொடர்ந்து அந்த வண்டியிலே இருந்து வந்தது. இது அங்கு இருந்தவர்களை மிகவும் ஆச்சரியப்படுத்தியது.
இதனால் எதோ ஒரு அற்புதம் நிகழ்வதாக அங்கு சென்றவர்கள் உணர்ந்தார்கள். பிறகு அனைவரும் அந்த கல்லையும் எடுத்து கொண்டே வந்தனர். அந்த இரவு வரும் வழியில் அந்த வணிகரின் கனவில் துர்க்கை அம்மன் தோன்றி அந்த கல் தான் தான் என்றும் தங்களின் பாதுகாபிற்காகவே வருவதாகவும் இதை தான் சொல்லும் இடத்தில வைத்து வழிப்பட்டால் வணங்கும் அனைவருக்கும் துணையாக இருக்கும் அம்மனாக விளங்குவேன் என்றும் கூறி மறைந்தார்.
கனவில் அம்மன் சொன்ன இடத்தில அந்த கல்லை வைத்து இன்றளவும் வழிபடுகின்றனர். அதற்கு சான்றாக இன்றளவும் அந்த வணிக வியாபாரியான செட்டியார் குடும்பத்தில் ஒருவரே அந்த கோவில் தர்மகர்த்தா பதவியில் உள்ளனர்.
கோயிலின் சிறப்பு
அந்த அம்மனை வணங்கி எந்த ஒரு காரியத்தையும் தொடங்கினால் வெற்றி கிட்டும் என அந்தப் பகுதி மக்களால் நம்பப்படுகிறது. ஆண்டுதோறும் பங்குனி மாதம் இக்கோவிலுக்கு திருவிழா எடுக்கப்படுகிறது. இங்கு வாராவாரம் செவ்வாய் மற்றும் வெள்ளிக்கிழமைகளில் பூசை நடைபெறும். செவ்வாய்க்கிழமை நடைபெறும் வழிபாடு திருவிழா போன்று காட்சி அளிப்பது தனி சிறப்பு.
கோயில் அமைவிடம்
சேலம் நகரில் இருந்து 10 கி.மீ. தொலைவில் கெஜ்ஜல்நாயக்கன்பட்டியிலிருந்து நாழிக்கல்பட்டி செல்லும் வழியில் இக்கோவில் அமைந்துள்ளது.
பகுப்பு:சேலம் மாவட்டத்திலுள்ள அம்மன் கோயில்கள்
ப்ரீதம் பரத்வான்
பிரீதம் பரத்வான் இந்தியாவின் உத்தரகாண்ட் மாநிலத்தைச் சேர்ந்த ஒரு நாட்டுப்புற பாடகர் ஆவார். ப்ரீதம் பரத்வான் டேராடூன் மாவட்டத்தில் உள்ள சில்லா என்ற கிராமத்தில் பிறந்தார். இவர் உத்தரகாண்ட் மாநிலத்தைச் சேர்ந்த ஜாகர், ஃபோக் கீத், பவண்டா மற்றும் குயால் மொழிகளின் நாட்டுப்புற பாடகர் ஆவார். பாடுவதைத் தவிர, தோல், டமாவ், ஹட்கா மற்றும் தௌர் மற்றும் உத்தரகாண்டின் பிரபல இசைக்கருவியான தகுலியை வாசிப்பதிலும் மிகுந்த தேர்ச்சி பெற்றுள்ளார். 2019 ஆம் ஆண்டில், ஜாகர் பாரம்பரிய நாட்டுப்புற கலைத் துறையில் அவர் ஆற்றிய பங்களிப்பிற்காக இந்திய குடியரசுத் தலைவர் ராம் நாத் கோவிந்தால் அவருக்கு பத்மஸ்ரீ விருது வழங்கப்பட்டது. உத்தரகாண்டில் ஜாகர் சாம்ராட் என்ற சிறப்புப்பெயரால் அழைக்கப்படுகிறார். மேலும் இவரின் பல்வேறு நாட்டுப்புற இலக்கிய பங்களிப்புக்காக மத்திய, மாநில அரசுகளின் பல விருதுகளைப் பெற்றுள்ளார். மேலும் அவர் சின்சினாட்டி பல்கலைக்கழகம் மற்றும் இல்லினாய்ஸ் பல்கலைக்கழகத்தின் நாட்டுப்புறவியல் சிறப்பு பேராசிரியராகவும் உள்ளார்.
வாழ்க்கை
ப்ரீதம் பரத்வான் டேராடூன் மாவட்டத்தில் உள்ள சில்லா கிராமத்தில் பிறந்தார். அவர் தனது 13 வயதில் இருந்தே தனது மாமாவுடன் சேர்ந்து நாட்டுப்புற பாடல்களை பாடத் தொடங்கினார். அவரது பாடல்கள் இசையின் ஜாகர் பாரம்பரியத்தைப் பின்பற்றுகின்றன.
2011 முதல், இல்லினாய்ஸ் பல்கலைக்கழகத்தில் விருந்தினர் விரிவுரையாளராக இருந்து வருகிறார். உத்தரகாண்ட் ஜாகர், பவாரா, ஜோரா, சஞ்சாரி, பகத்வாலி, ஆச்சாரி-மந்திரி, குவாரில், சன்பேலி, சமூக பாடல்கள், மங்கள், சைட்டி, பத்வாலி, மவுலியார் மற்றும் பல பிராந்திய நாட்டுப்புற கலைப் பட்டறைகளின் நாட்டுப்புறப் பாடல் மற்றும் இசை கருவி வாசிப்பு முறைகளை ப்ரீதம் பர்த்வான் ஆவணப்படுத்தியுள்ளார். அரசு சாரா நிறுவனமான ஸ்ரீ புவனேஸ்வரி மகிளா அஷ்ர்வம் (SBMA) மற்றும் இந்தியாவிலும் வெளிநாட்டிலும் ஹேம் லோக் கலா கேந்திரா நிறுவனம் போன்றவைகளின் ஏற்பாட்டின் பெயரில்  பல நாட்டுப்புற பாடல் மற்றும் கருவி வாசித்தல் பட்டறையை குழந்தைகள் மற்றும் இளைஞர்களுக்காக நடத்தியுள்ளார். 300 க்கும் மேற்பட்ட தலித் இளைஞர்களுக்கு நாட்டுப்புற பாடல் மற்றும் தோல் டமாவுன் மற்றும் ஹட்கா போன்ற நாட்டுப்புற இசைக்கருவிகளை இசைக்க பயிற்சி அளித்து அந்த இளைஞர்கள் நாட்டுப்புற இசைக்குழுவை உருவாக்கி தங்கள் பிழைப்புக்கான சுயதொழிலை உருவாக்கி கொள்ள வழிவகுத்துள்ளார். மேலும்  உத்தரகாண்ட் மாநில கலாச்சாரத் துறையின் பல திட்டமிடல் கூட்டங்களில் கலந்துகொண்டு, தற்போது மாநிலத்தில் செயல்படுத்தப்படும் நாட்டுப்புற கல்விசார் ஆலோசனைகளை வழங்கி வருகிறார். 2019 இல், இந்தியக் குடியரசுத் தலைவரால் அவருக்கு பத்மஸ்ரீ விருது வழங்கிக் கௌரவிக்கப்பட்டது.
ஜாகர் என்பது பொதுவாக தெய்வம் அல்லது கடவுளை மகிழ்விப்பதற்காகப் பாடப்படும் ஒரு புனிதமான குரலிசை பாரம்பரியம் அத்தோடு சில நேரங்களில் குடும்ப தலைவர்கள் மற்றும் மூதாதையர்களின் வடிவத்தில் இயற்கையை வழிபடவும் பாடப்படும் குரலிசையாகும். பரத்வான், ஜாகரியா என்று அழைக்கப்படும் சிறப்பு நாட்டுப்புற பாடகரின் பிரிவைச் சேர்ந்தவர். இந்தியாவின் உத்தரகாண்டின் சிறந்த நாட்டுப்புற பாடகர்களில் ஒருவராகக் கருதப்படுகிறார். அவர் பல்வேறு மொழி, கலாச்சாரம், இசைப்பிரிவு மற்றும் தளங்களில் இருந்து கிட்டத்தட்ட 30க்கும் மேற்பட்ட தனி இசைத்தட்டுகள் மற்றும் 1000 க்கும் மேற்பட்ட நாட்டுப்புற பாடல்களை பதிவு செய்துள்ளார்.
மேற்கோள்கள்
பகுப்பு:1949 பிறப்புகள் பகுப்பு:பத்மசிறீ விருது பெற்ற கலைத் துறையினர் பகுப்பு:வாழும் நபர்கள்
பதினொன்றாம் தாலமி
பதினொன்றாம் தாலமி (Ptolemy XI Alexander II), பண்டைய எகிப்தை ஆண்ட கிரேக்க தாலமி வம்சத்தின் 11-வது பார்வோன் ஆவார். இவர் பத்தாம் தாலமி-மூன்றாம் பெரெனிஸ் தம்பதியரின் மகன் ஆவார்.
கிமு 81-இல் ஒன்பதாம் தாலமி இறக்கும் போது, அவரது மகள் மூன்றாம் பெரெனிஸ் இருந்தார். பதினொன்றாம் தாலமி தனது சித்தப்பா மகள் ஒன்பதாம் தாலமியின் மகளான மூன்றாம் பெரெனிசை மணந்தார். திருமணம் முடிந்த 19 நாட்களுக்குப் பிறகு 11-ஆம் தாலமி காரணமின்றி தனது மனைவியான மூன்றாம் பெரனிஸை கொன்றார். இதனால் அலெக்சாந்திரியா மக்கள் கோபம் கொண்டு 11-ஆம் தாலமியை அரியணையிலிருந்து அகற்றினர். எனவே பனிரெண்டாம் தாலமி எகிப்தின் அரியணை ஏறினார்.
மேற்கோள்கள்
Peter Green, Alexander to Actium (University of California Press, 1990), pp. 553–554 ISBN 0-520-05611-6
வெளி இணைப்புகள்
பகுப்பு:தாலமி வம்சம் பகுப்பு:எகிப்திய மன்னர்கள்
நாமா நாகேஸ்வர ராவ்
மேற்கோள்கள்
பகுப்பு:இந்திய அரசியல்வாதிகள் பகுப்பு:வாழும் நபர்கள் பகுப்பு:1957 பிறப்புகள் பகுப்பு:தெலங்காணா அரசியல்வாதிகள் பகுப்பு:17வது மக்களவை உறுப்பினர்கள்
கருங்குழி லட்சுமி நாராயணப்பெருமாள் திருக்கோயில்
கருங்குழி லட்சுமி நாராயணப்பெருமாள் திருக்கோயில் கடலூர் மாவட்டம், வடலூர் அருகே உள்ள கருங்குழியில் அமைந்துள்ள பழைமையான திருக்கோயில். ராமானுஜரால் வழிபடப்பெற்ற திருக்கோயில், வடலூர் வள்ளலார் ராமலிங்க அடிகள் திருவருட்பாவில் பாடிய திருத்தலம், விஜயநகர் மாமன்னர் அச்சுதப்ப நாயக்கரால் திருப்பணி செய்யப்பட்ட திருக்கோயில், மங்களாசாசனம் செய்யப்பட்ட (பாடப்பெற்ற) சிதம்பரம் ஸ்ரீ கோவிந்தராஜப் பெருமான் திருக்கோயில் தாக்கப்பட்ட சமயம் அத்திருக்கோயில் உற்சவமூர்த்தி பாதுகாக்கப்பட்ட திருக்கோயில் எனப் பல விதங்களில் புகழ்பெற்ற திருக்கோயில்.
ராமானுஜர் தரிசனம் செய்தமை
ஒரு காலகட்டத்தில் சிதம்பரம் கோவிந்தராஜப் பெருமாள் திருக்கோயில் இடிக்கப்பட்ட சமயம் உற்சவமூர்த்தியைப் பாதுகாக்க முயன்ற திருமால் அடியார்கள் கருங்குழி திருக்கோயிலுக்கு கொணர்ந்து பாதுகாத்து வந்தனர். பின்னர் இதனை அறிந்த ராமானுஜர் இப்பெருமாளைப் பெற்றுக்கொண்டு கள்ளக்குறிச்சி வழியே திருப்பதி அடைந்து அங்கு பிரதிஷ்டை செய்தார்.
வள்ளலார்
இத்தல பெருமாளிடம் பக்தி கொண்டவர் வள்ளலார். இதனாலேயே வடலூர் தைப்பூச திருவிழாவில் திருஅறை ஜோதி தரிசனத்திற்குச் செல்லும் போது இத்திருக்கோயில் தீபாராதனை கண்டபின்னரே சித்திவிளாக திருமாளிகைக்குச் செல்கிறார். பாலு ரெட்டியார் எனும் செல்வந்தர் வயிற்றுவலியால் அவதிப்பட்ட சமயம் அவருக்கு திருநீறு வழங்கி வயிற்று வலியைப் போக்கியதற்காக வள்ளலாருக்கு அளித்த நிலத்தை வள்ளலார் இத்திருத்தலத்திற்கே அளித்தார்.
கல்யாண சீனிவாசன்
இத்திருத்தலத்தில் உள்ள ஸ்ரீனிவாசன், பாண்டவர்கள் வனவாச சமயம் நடந்து நடந்து புண்ணான திருப்பாதங்கள் கொண்ட கண்ணபிரானாக உள்ளார். இவர் கல்யாண சீனிவாசனாக திருமணத் தடை அகற்றுபவராகவும் உள்ளார்.
புனர்நிர்மாணம்
அச்சுதப்ப நாயக்கர் காலத்தில் ராஜகோபுரம் அமைக்க அஸ்திவாரம் எழுப்பப்பட்டு திருப்பணிகள் தொடராது நின்றுவிட்டன. சிதிலமடைந்த இத்திருக்கோயில் திருப்பணிகள் பக்தர்களால் செய்ய ஆரம்பிக்கப்பட்டது. இத்திருக்கோயிலுக்கு சொந்தமான சொத்துகள் ஏராளம் இருந்தும் அவை மற்றவர்கள் வசம் அகப்பட்டு விட்டதால் பக்தர்கள் மூலமாகவே தினசரி வழிபாடுகள் நடைபெறும் திருக்கோயில்.
மேற்கோள்கள்
பகுப்பு:கடலூர் மாவட்டத்திலுள்ள பெருமாள் கோயில்கள்
மலேசியன் சூப்பர் லீகா
லேசியா சூப்பர் லீகா (மலாய்: Liga Super Malaysia) என்பது மலேசிய கால்பந்து லீக் அமைப்பின் ஆண்களுக்கான சிறந்த தொழில்முறை கால்பந்துப் பிரிவு ஆகும் .சூப்பர் லீக் 14 அணிகளால் போட்டியிட்டது, அவை மலேசிய பிரீமியர் லீக்கின் மூலம் பதவி உயர்வு மற்றும் வெளியேற்றம் முறையில் செயல்படுகின்றன, இரண்டு குறைந்த இடத்தில் உள்ள அணிகள் அந்த பிரிவில் பதவி உயர்வு பெற்ற முதல் இரண்டு அணிகளால் மாற்றப்பட்டு மாற்றப்படுகின்றன.
வரலாறு
மலேசியா சூப்பர் லீக் 2004 இல் உருவாக்கப்பட்டது, லீக்கைத் தனியார் மயமாக்கும் மலேசிய கால்பந்து சங்கம் (FAM) எடுத்த முடிவைத் தொடர்ந்து உருவாக்கப்பட்டது. தொடக்க சீசன் பிப்ரவரி 14, 2004 அன்று தொடங்கியது.
லீக் அதன் வடிவமைப்பில் எண்ணற்ற மாற்றங்களைக் கண்டுள்ளது, ஒரு கட்டத்தில் 14 கிளப்புகள் மற்றும் இப்போது 12 கிளப்புகள் லீக் விதிகளில் மாற்றங்களுக்கு இடமளிக்கும் மற்றும் லீக்கிலிருந்து சில கிளப்புகளை விலக்கி, போட்டி சூழலையும் கிளப்புகளுக்கிடையே தொழில்முறை நிர்வாகத்தையும் உருவாக்குகின்றன. .
உசாத்துணைகள்
பகுப்பு:கால்பந்துப் போட்டிகள் பகுப்பு:மலேசியன் சூப்பர் லீகா
சேரா பேலின்
சேரா ஹீத் பேலின் (அல்லது சாரா ஹீத் பேலின்) (Sarah Heath Palin, பி. பெப்ரவரி 11, 1964) அமெரிக்காவின் அரசியலாளர்,விமர்சகர் மற்றும் நூலாசிரியர் ஆவார். 2006முதல் 2009 வரை அலாஸ்கா ஆளுநராகப் பதவி வகித்தவர். அலாஸ்காவின் முதலாம் பெண் ஆளுநரும் அலாஸ்கா வரலாற்றில் மிக இளவயது ஆளுநரும் இவரே.
2008, ஆகஸ்ட் 29ஆம் தேதி 2008 குடியரசுத் தலைவர் தேர்தலில் குடியரசுக் கட்சி வேட்பாளர் ஜான் மெக்கெய்ன் பேலினை துணைத் தலைவர் வேட்பாளராகத் தேர்ந்தெடுத்தார். இதனால் இவர் குடியரசுக் கட்சி வரலாற்றில் முதலாம் பெண் துணைத் தலைவர் வேட்பாளர் ஆனார். அமெரிக்க வரலாற்றிலேயே ஜெரல்டீன் ஃபெராரோக்கு பிறகு ஒரு முக்கிய கட்சியைச் சேர்ந்த இரண்டாம் பெண் துணைத் தலைவர் வேட்பாளர் ஆவார்.
அலாஸ்காவின் வசில்லா நகர கவுன்சில் உறுப்பினராக 1992 - 1996 வரை இருந்தார், 1996 - 2002 வரை அந்நகரின் மேயராக இருந்தார்.
குறிப்புகளும் மேற்கோள்களும்
பகுப்பு:ஐக்கிய அமெரிக்க மாநில ஆளுனர்கள் பகுப்பு:1964 பிறப்புகள் பகுப்பு:வாழும் நபர்கள் பகுப்பு:ஆங்கில அமெரிக்கர்கள் பகுப்பு:அமெரிக்கப் பெண் எழுத்தாளர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பென்ரோசு முக்கோணம்
பென்ரோசு முக்கோணம் (Penrose triangle) என்பது ஒரு இயலாப் பொருள் ஆகும். இதை பென்ரோசு முச்சட்டம் அல்லது இயலா முச்சட்டம் (impossible tribar) எனவும் அழைப்பர். இது முதன் முதலாக சுவீடிய ஓவியரான ஆசுக்கார் ரெயூட்டெர்சுவார்டு என்பவரால் 1934 இல் உருவாக்கப்பட்டது. 1960களில் உளநோய் மருத்துவர் லயனல் பென்ரோசு என்பவரும், அவரது மகன் ரோசர் பென்ரோசு என்பவரும் வேறாக இதைக் கண்டறிந்து, "இதன் தூய வடிவத்தில் இயலாத ஒன்று" என இதைப் பலரும் அறியச் செய்தனர். இவ்வடிவம் ஓவியர் எம். சி. எசுச்சர் (M.C.Escher) என்பவரது ஆக்கங்களில் சிறப்பாகக் காணப்படுகின்றது.
இயலாப் பொருள்
முச்சட்டம், சதுர வெட்டு முகம் கொண்ட மூன்று நேரான வளைகளால் ஆனதாகவும், வளைகள் ஒவ்வொன்றும் தாம் உருவாக்கும் முக்கோணத்தின் உச்சியில் தனது இணைச் சட்டத்தை செங்குத்தாகச் சந்திப்பது போலவும் தோற்றம் தருகின்றது. வளைகளை சதுரக்குற்றி, செவ்வகக்குற்றி வடிவங்களில் துண்டு துண்டாக்கியும் பென்ரோசு முக்கோணத் தோற்றத்தை உருவாக்கலாம்.
1961 இல் வரையப்பட்ட எம். சி. எசுச்சரின் அருவி (Waterfall) என்னும் ஓவியம், மடிந்துமடிந்து நீட்டப்பட்ட இரண்டு பென்ரோசு முக்கோணப் பக்கங்களின் வழி செல்லும் நீர்வழி ஒன்றைக் காட்டுகிறது. இது தொடங்கிய இடத்திலிருந்து இரண்டு மாடிகள் மேலுள்ள தளத்தில் முடிந்து மீண்டும் அருவியாகத் தொடங்கிய இடத்தில் விழுகிறது.
பென்ரோசு முக்கோணம் ஒரு இயலாப் பொருளாக இங்கு குறிக்கப்பட்டாலும், வேறும் பல இயலாப் பொருட்கள் உள்ளன. "பிசாசுக் கவரி", "ஆடும் யானை", "இயலா வளைவு" போன்றவை வேறு இயலாப் பொருட்களுள் அடங்கும்.
பிற பென்ரோசுப் பல்கோணிகள்
பென்ரோசு முக்கோணத்தை ஒத்திருக்குமாறு ஒழுங்கான பல்கோணிகளைக் கொண்டு பென்ரோசுப் பல்கோணிகளை உருவாக்கமுடியும். ஆனாலும் பார்ப்பதற்கு முன்னதைப்போல் தெளிவான தாக்கத்தைக் கொடா. பல்கோணியின் பக்கங்களின் எண்ணிக்கை கூடும்போது பல்கோணி சுற்றப்பட்டது அல்லது முறுக்கப்பட்டதுபோல் காணப்படும்.
இவற்றையும் பார்க்கவும்
பகுப்பு:இயலாப் பொருட்கள் பகுப்பு:இடவியல் பகுப்பு:முக்கோணங்கள்
ஸ்ரீ சத்திய சாயி விமான நிலையம்
ஸ்ரீ சத்திய சாயி விமான நிலையம், இந்தியாவின் ஆந்திரப் பிரதேச மாநிலத்தில் புட்டபர்த்தியில் நகர மையத்திலிருந்து 6 கிலோமீட்டர் தூரத்தில் அமைந்துள்ள ஒரு சிறிய விமான நிலையம் ஆகும். இது ஆன்மிக குரு சத்திய சாயி பாபாவின் பெயரில் அமைந்துள்ளது. இது வர்த்தக நோக்கற்ற தனிப்பட்ட விமானங்களைக் கையாளக் கூடிய வகையில் உள்ளது. இது புட்டபர்த்தியிலுள்ள சத்திய சாயி உயர் மருத்துவ வைத்தியசாலையின் அவசர நோயாளர்களுக்கு உதவும் வகையில் 1990 நவம்பர் 24ஆம் திகதி ஆரம்பிக்கப்பட்டது. இதன் 1000 மீட்டர் நீளமான ஓடுபாதை எல் அன்ட் டி ஈசிசி நிறுவனத்தினால் அமைக்கப்பட்டுப் பின்னர் சற்றுப் பெரிய வானூர்திகளைக் கையாளும் வகையில் விரிவுபடுத்தப்பட்டது. ஓடுபாதையின் நீளம் 2131 மீட்டர் ஆகவும் அகலம் 45 மீட்டர் ஆகவும் உள்ளது. இது தேசிய நெடுஞ்சாலை 7இலிருந்து 24 கிலோமீட்டர் தூரத்திலும் மாநில நெடுஞ்சாலை 28இலிருந்து 34 கிலோமீட்டர் தூரத்திலும் உள்ளது.
2008ஆம் ஆண்டு வரை இவ்விமான நிலையத்திலிருந்து சென்னை பன்னாட்டு வானூர்தி நிலையம் மற்றும் மும்பை சத்திரபதி சிவாஜி பன்னாட்டு வானூர்தி நிலையம் ஆகியவற்றுக்கு இந்தியன் ஏர்லைன்ஸ் விமானங்கள் இயக்கப்பட்டன. பின்னர் இந்தியன் ஏர்லைன்ஸ், ஏர் இந்தியாவுடன் இணைக்கப்பட்டதை அடுத்து இவ்விமான சேவைகள் நிறுத்தப்பட்டன.
வெளி இணைப்புகள்
பகுப்பு:ஆந்திரப் பிரதேசத்தில் உள்ள வானூர்தி நிலையங்கள்
வெண் கலிப்பா
வெண் கலிப்பா என்பது தமிழ்ப் பாவகைகளுள் ஒன்றான கலிப்பாவின் ஒரு வகையாகும். இதில் கலிப்பா உறுப்புகளில் ஒன்றான தரவு மட்டும் இடம்பெறும். சிற்றெல்லை (குறைந்த பட்ச அடிகள் எண்ணிக்கை) நான்கடிகளாக இருக்கும் பேரெல்லைக்கு (அதிக பட்ச அடிகள் எண்ணிக்கை) வரம்பு கிடையாது. இதன் ஈற்றடி சிந்தடியாக (முச்சீர் கொண்ட அடி) வரும். பெரும்பாலும் கலித்தளை பயின்று வரும். இடையிடையே வெண்சீர் வெண்டளையும் வரும்.
முழங்குகுரல் முரசியம்ப முத்திலங்கு நெடுங்குடைக்கீழ் பொழிந்தமதக் கருஞ்சுவட்டுப் பொறிமுகத்த களிறூர்ந்து பெருநிலம் பொதுநீக்கிப் பெயராத பெருமையாற் பொருகழற்கால் வயவேந்தர் போற்றிசைப்ப வீற்றிருப்பார் மருள்சேர்ந்த நெறிநீக்கி வாய்மைசால் குணம்தாங்கி அருள்சேர்ந்த அறம்புரிந்தார் அமர்ந்து
பந்தலூர்
பந்தலூர் (Pandalur) இந்தியாவின் தமிழ்நாட்டிலுள்ள நீலகிரி மாவட்டம் பந்தலூர் வட்டத்தின் நிர்வாகத் தலைமையிடம் மற்றும் ஒரு நகராட்சி ஆகும்.
அமைவிடம்
11° 29' 0" வடக்கு 76° 20' 0" கிழக்கு என்ற அடையாள ஆள்கூறுகளில் மேற்கு தொடர்ச்சி மலையில் கடல் மட்டத்திலிருந்து 1100 மீட்டர் உயரத்தில் பந்தலூர் அமைந்துள்ளது. இந்திய சீர் நேரத்தின் படி பந்தலூரின் நேரம் +05:30 சேர்க்கப்படுகிறது. பந்தலூர் ஒரு மூன்றாம் நிலை நகராட்சி கிராமம் என்று வகைப்படுத்தப்படுகிறது.
பந்தலூரிலிருந்து அருகாமையிலுள்ள கிராமங்களுக்கு அரசு மற்றும் தனியார் பேருந்துகள் ஓடுகின்றன.
வரலாறு
19 ஆம் நூற்றாண்டின் நடுவில் பிரித்தானிய கிழக்கிந்தியக் கம்பனியினர் தேவாலா நகரம் மற்றும் பந்தலூரில் சுரங்கங்கள் வெட்டி, தங்க கனிமங்கள் எடுத்துள்ளனர். இலண்டனைத் தலைமையிடமாகக் கொண்ட ஒரு நிறுவனம் இங்கு ஒரு பண்ணைக் குடியிருப்புப் பகுதியை உருவாக்கினர். இதன் தொடர்ச்சியாக பந்தலூரில் நீதிமன்றம், குதிரை பந்தைய மைதானம் , குடியிருப்பு வளாகம், ராணுவ முகாம் , காவல் நிலையம் மற்றும் அங்காடிகள் , உணவகங்கள், அஞ்சலகங்கள், வணிக நிறுவனங்கள் பேராலயங்கள் போன்றவை உருவாகின. தங்கம் மற்றும் மைகா சுரங்கங்களில் கிடைத்த புதிய வேலை வாய்ப்புக்கள் காரணமாக அன்றைய சென்னை மாகாணத்தின் பல பகுதிகளில் இருந்து தமிழ், மலையாள மற்றும் கன்னட மக்களின் இடப்பெயர்ச்சி நிகழ்ந்தது. முக்கிய அரசு அலுவகங்கள், மருத்துவமனைகள், பள்ளிகள் மற்றும் தனியார் நிறுவனங்கள் பந்தலூரில் தோன்றின. சுரங்கங்களிலிருந்து கிடைக்கும் தங்கக் கனிமங்களின் அளவு சராசரியைக்காட்டிலும் பெருமளவு படிப்படியாகக் குறைந்தது. இருப்பினும் 20 ஆம் நூற்றாண்டு தொடங்கும் வரை தங்கம் வெட்டப்படுவது தொடர்ந்தது. தங்கச் சுரங்கங்கள் இனி இந்த பகுதியில் வெற்றி பெறாது என்று பிரித்தானிய நிறுவனங்கள் தீர்மானித்தவுடன் அவர்கள் விவசாயத் தொழில்களுக்கு மாறினர். பெரிய அளவிலான தேயிலை தோட்டங்களை உருவாக்கினர்.
இப்புதிய தொழிற்துறையின் வெற்றியை உறுதிப்படுத்த காலநிலையும் மண்ணும் உதவின. இவை தேயிலைப் பயிர் வளர்வதற்கு ஏற்ற சூழலைக் கொடுத்தன. 18 ஆம் நூற்றாண்டின் தொடக்கத்திலேயே பந்தலூரில் காப்பியும் தேயிலையும் பயிரிடப்பட்டன. இக்காலத்தில் பல ஐரோப்பியர்கள் நீலகிரியிலும் வயநாட்டிலும் குடியேறியிருந்தனர். டி.எச். மக்லியோடு மற்றும் என்றி அட்சென்விலர் போன்றவர்கள் அவர்களில் சிலராவர். பந்தலூரைச் சேர்ந்த குஞ்சாலிக்குட்டி ஆச்யி என்பவர் பிரித்தானியர்களுக்கான மனித சக்தியை வழங்குபவராக இருந்தார். மலபார் நகரத்திலிருந்து ஏராளமான மக்களை இவர் தோட்டங்களில் பணிபுரிய அனுப்பி வைத்தார். இதனால் பிரித்தானிய நிர்வாகத்திற்கு மிகவும் நெருக்கமானவராக மாறினார். கான் பகதூர் குஞ்சாலிக்குட்டி என இவரை அவர்கள் அடையாளப்படுத்தினர். இக்காலத்தில் தான் ஆங்கிலேயர்களுக்கு எதிராக இந்தியாவில் ஒத்துழையாமை இயக்கம் முழுவீச்சில் நடந்து கொண்டிருந்தது. கிலாபத் இயக்கத்தை எதிர்த்து கிளர்ச்சியாளர்கள் போராடிக் கொண்டிருந்தனர். ஆங்கிலேயர்களுக்கு ஆதரவாக இருந்த சமூகத்தினரை இவர்கள் நீக்க முயன்றனர். கிலாபத் கிளர்ச்சியாளர்களின் குழு ஒன்று பந்தலூருக்கு வந்து குஞ்சன்குட்டியின் கடையை அடித்து நொறுக்கியது. படுகா சமூகத்தைச் சேர்ந்த நண்பர் மல்ல கவுடா குஞ்சன்குட்டியை காப்பாற்றி பிழைக்க வைத்தார். இந்த பகுதியில் இருந்த நிலத்தின் பெரும்பகுதி நிலம்பூர், கோவிலகம் மற்றும் மைசூர் மகாராசாவின் சுதேச அரசுகளின் சொத்து ஆகும். நெல்லியாலம் ராணி என்பவர் இப்பகுதியிலிருந்த மைசூர் மகாராசாவின் சொத்துக்களை நிர்வாகம் செய்தார். சமுதாயத்தில் மிக உயர்ந்த பதவியையும் அனுபவித்தார். நெல்லியாலம் ராணி கோட்டையின் எஞ்சிய பகுதிகள் இன்னும் கூட  நெல்லியாலம் கிராமத்தில் காணப்படுகிறது.
பனியாக்கள், குரும்பர்கள், காட்டு நாயக்கர்கள் போன்ற பழங்குடியின மக்களுக்கு பந்தலூர் ஒரு புனித இடம் என்று நம்பப்படுகிறது. அப்போது இங்கு கவுடர் சமூகம் ஆதிக்கம் செலுத்தியது. நெல்லியால்கம் கிராமத்திற்கு அருகில் பொன்னானி என்ற இடத்தில் நூற்றாண்டுப் பழமை வாய்ந்த சிறீ மாகா விச்னு ஆலயம் கேரள கட்டடக்கலை நுட்பங்களுடன் கட்டப்பட்டுள்ளது. மலபார் மக்களின் குடியேற்றத்தால் சமூக, கலாச்சார, பொருளாதார மற்றும் சுற்றுச்சூழல் அமைப்புகள் உட்பட அனைத்தும் பாதிக்கப்பட்டுள்ளன.
விலங்குகள்
நீலகிரி வரையாடு, நீலகிரி குரங்கு, தேவாங்கு, மலபார் மலை அணில், வெளிமான், புலி, குரைக்கும் மான், காட்டெருமை மற்றும் ஆசிய யானை போன்றவை பொதுவாக காணப்படும் விலங்குகள் ஆகும். இங்கு ஒரே வாழிடத்தில் அதிக எண்ணிக்கையிலான ஆசிய யானைகள் வாழுந்துவருவது குறிப்பிடத்தக்கது.
பறவைகள்
கொண்டைக்குருவிகள், ஈப்பிடிப்பான்கள், சிட்டுக்குருவிகள், காகங்கள், மரங்கொத்திகள், வானம்பாடிகள், பஞ்சரட்டைகள், கிளிகள், காட்டுக்கோழிகள், குண்டுகரிச்சான், நீலகிரி காட்டுப்புறா போன்ற பறவையினங்களை இங்கு காணமுடியும்.
தாவரங்கள்
பெருநெல்லி, சிலைவாகை, நாவல், பலா மற்றும் தோதகத்தி போன்றவை இங்கு பொதுவாக காணப்படும் மரங்களாகும். பந்தலூரில் பல்வேறு மூலிகைகளும், மிளகு போன்ற கொடிகளும், மிகுந்து காணப்படுகின்றன. நீலகிரியின் சிறப்பம்சங்களுள் ஒன்றான 12 வருடங்களுக்கு ஒருமுறை பூக்கும் குறிஞ்சிப்பூவை இங்கு காணமுடியும்.
பொருளாதாரம்
பந்தலூர் தாலுக்காவின் பெரும்பகுதி தேயிலைத்தோட்டங்களால் நிறைந்தது. குறு மற்றும் பெரு விவசாயிகள், தோட்டத்தொழிலாளர்கள், தொழிற்சாலைகள், அதனை சார்ந்து இயங்கும் தொழில்கள் என தேயிலை இந்த பகுதியின் பொருளாதார வளர்ச்சியில் முக்கிய பங்கு வகிக்கிறது.
குறிப்பிடத்தக்கவர்கள்
எம். திராவிடமணி என்பவர் தமிழ்நாடு சட்டப்பேரவைக்காகத் தேர்ந்தெடுக்கப்பட்ட கூடலுர் தொகுதி அரசியல்வாதியாவார்.
புற இணைப்புகள்
பகுப்பு:நீலகிரி மாவட்டத்திலுள்ள ஊர்களும் நகரங்களும் பகுப்பு:நீலகிரி மாவட்ட நகராட்சிகள்
குக்குறுவான் குருவி
குக்குறுவான் குருவி எனும் குருவி வகையின் உயிரியல் பெயர் மேகலைமாஹேமோசிவாலா என்பதாகும். இதன் நீளம் 17 செண்டி மீட்டர்கள், எடை 55 கிராம் ஆகும்.
உடலமைப்பு
சிட்டுக்குருவியை விட பெரிய அளவில், பச்சைநிறமுள்ளது. அலகு தடிமனானது. தலையிலும் மார்பிலும் சிவப்பு நிறத்தை பெற்றிருக்கும். பூனை மீசை போல சில முடிகள் இருக்கும்.
உணவு
அத்தி, ஆல அரசமரங்களின் பழங்கள்.
வாழிடம்
மரங்களில் பொந்து குடைந்து வாழ்கின்றன.
இனப்பெருக்கம்
பிப்ரவரி முதல் ஏப்ரல் வரை இனப்பெருக்கம் செய்கின்றன. மூன்று அல்லது நான்கு முட்டைகள் வரை இடுகின்றன.
வகைகள்
தென்னிந்தியாவில் நான்கு வகையானவை காணப்படுகின்றன. வேண்கண்ண குக்குறுவான். பழுப்படித்தலை குக்குறுவான், செந்நெற்றி குக்குறுவான், செம்மார்பு குக்குறுவான்.
மேற்காேள்
பகுப்பு:மதுரை மாவட்ட ஆசிரியர்கள் தொடங்கிய கட்டுரைகள் பகுப்பு:குருவிகள்
கோ. முனியாண்டி
'''கோ. முனியாண்டி''' (பிறப்பு: மே 4 1948) மலேசியாவில் எழுத்தாளர்களுள் ஒருவராவராவரான இவர் ஒரு நிருபரும், இலக்கியச் சிந்தனை அமைப்பாளர்களுள் ஒருவருமாவார்.
எழுத்துத் துறை ஈடுபாடு
1964 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் புதுக் கவிதைகள், சிறுகதைகள், நாவல், கட்டுரைகள் போன்றவற்றை எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
வெளி இணைப்புகள்
பகுப்பு:மலேசியத் தமிழ் எழுத்தாளர்கள் பகுப்பு:1948 பிறப்புகள்
விசாகா வழிகாட்டுதல்கள்
விசாகா வழிகாட்டுதல்கள் ( Vishakha Guidelines) என்பது பணியிடத்தில் பாலியல் துன்புறுத்தலுக்கு ஆளான விசாகா எனும் பெண்ணின் வழக்கில், இந்திய உச்சநீதிமன்றம், 1997 இல் பணியிடங்களில் பெண்களுக்கு எதிரான பாலியியல் துன்புறத்தல்கள், வன்முறைகள், சீண்டல்களை தடுத்திட வேண்டி, பெண்கள் பணிபுரியும் அனைத்து நிறுவனங்களில் விசாகா குழு எனும் பெயரில் குழுக்கள் அமைத்திட வேண்டும் என ஆணையிட்டது. இந்திய உச்சநீதிமன்றத்தின் விசாகா வழிகாட்டுதல்களின் அடிப்படையில், இந்திய அரசு 2013 இல் பணியிடத்தில் பாலியல் வன்முறை (தடுப்பு, பாதுகாப்பு, குறைதீர்ப்பு) சட்டத்தைக் கொண்டு வந்தது.
பாலியல் தொல்லைகள் என்றால் என்ன
பாலியல் துன்புறுத்தல் என்பது வரவேற்கத் தகாத பாலியல் சார்ந்த நடத்தைகளும் உள்ளடக்கியது (நேரடியாகவோ அல்லது உட்குறிப்பாகவோ) அவைகள்:
எனவே, பாலியல் துன்புறுத்தல் என்பது உடல் ரீதியான தொடர்பு இல்லை என அறிந்து கொள்ள வேண்டும்.
பரிந்துரைகள்
பணியிடத்தில் பாலியல் வன்முறை தடுப்புச் சட்டம் 9 டிசம்பர் 2013 அன்று நடைமுறைப்படுத்தப்பட்டது.
மேற்கோள்கள்
பகுப்பு:பெண்ணியம் பகுப்பு:பெண்களின் உரிமைகள் பகுப்பு:இந்தியாவில் மகளிர் உரிமைகள் பகுப்பு:இந்தியாவில் சட்டம்
ஏந்தல் ஊராட்சி, திருவண்ணாமலை
ஏந்தல் ஊராட்சி (Endal Gram Panchayat), தமிழ்நாட்டின் திருவண்ணாமலை மாவட்டத்தில் உள்ள திருவண்ணாமலை வட்டாரத்தில் அமைந்துள்ளது. இந்த ஊராட்சி, திருவண்ணாமலை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2191 ஆகும். இவர்களில் பெண்கள் 1044 பேரும் ஆண்கள் 1147 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நாஞ்சலூர் ஊராட்சி
நாஞ்சலூர் ஊராட்சி (Nanjalur Gram Panchayat), தமிழ்நாட்டின் கடலூர் மாவட்டத்தில் உள்ள குமராட்சி வட்டாரத்தில் அமைந்துள்ளது. இந்த ஊராட்சி, சிதம்பரம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2224 ஆகும். இவர்களில் பெண்கள் 1108 பேரும் ஆண்கள் 1116 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கலங்குடி ஊராட்சி
கலங்குடி ஊராட்சி (Kalangudi Gram Panchayat), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 655 ஆகும். இவர்களில் பெண்கள் 323 பேரும் ஆண்கள் 332 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தமையனூர் ஊராட்சி
தமையனூர் ஊராட்சி (Tamayanur Gram Panchayat), தமிழ்நாட்டின் சேலம் மாவட்டத்தில் உள்ள பெத்தநாயக்கன்பாளையம் வட்டாரத்தில் அமைந்துள்ளது. இந்த ஊராட்சி, ஆத்தூர் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1073 ஆகும். இவர்களில் பெண்கள் 534 பேரும் ஆண்கள் 539 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அஜாஸ் அக்தர்
அஜாஸ் அக்தர் (Ajaz Akhtar, பிறப்பு: செப்டம்பர் 1 1968 என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 16 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1991-2004 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
அஜாஸ் அக்தர் கிரிக்கட் ஆக்கைவில் இருந்து - விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 23 2011.
மேற்கோள்கள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1983 பிறப்புகள் பகுப்பு:கேம்பிரிச்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:1968 பிறப்புகள்
அங்கரான்குப்பம் ஊராட்சி
அங்கரான்குப்பம் ஊராட்சி (Angarankuppam Gram Panchayat), தமிழ்நாட்டின் வேலூர் மாவட்டத்தில் உள்ள கே வி குப்பம் வட்டாரத்தில் அமைந்துள்ளது. இந்த ஊராட்சி, கீழ்வைத்தியணான்குப்பம் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1920 ஆகும். இவர்களில் பெண்கள் 960 பேரும் ஆண்கள் 960 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
விக்டோரியா ஏரி
விக்டோரியா ஏரி (Lake Victoria) அல்லது விக்டோரியா நியான்சா என்பது ஆப்பிரிக்காவில் உள்ள மாபெரும் ஏரிகளுள்  ஒன்றாகும். கின்யருவாண்டா மொழியிலும், நைகர்-கொங்கோ மொழிக் குடும்பத்தைச் சேர்ந்த பண்டு மொழிகளிலும் விக்டோரியா ஏரியானது  விக்டோரியா நியான்சா என்று அழைக்கப்படுகிறது. யான் ஆனிங் சிபெக் என்ற பிரிட்டனின் தேடல் ஆய்வாளர் இந்த ஏரியைக் கண்டறிந்து ஆவணப்படுத்திய பின்னர் மகாராணி விக்டோரியாவின் பெயரை இதற்கு வைத்தார். நைல் ஆற்றின் மூலத்தைக் கண்டுபிடிப்பதற்கு ரிச்சர்ட் பிரான்சிசு பர்ட்டனுடனான ஒரு பயணத்தின் போது 1858 ஆம் ஆண்டில் சிபெக் இதை நிறைவேற்றினார்.
விக்டோரியா ஏரியின் பரப்பளவு 68,800 சதுர கிலோமீட்டர்கள் ஆகும். பரப்பளவின் அடிப்படையில் இதுவே இக்கண்டத்தின் மிகப்பெரிய ஏரியாகும். மேலும் உலகின் வெப்பமண்டலத்தில் உள்ள மிகப்பெரிய ஏரியும், வட அமெரிக்காவின் சுப்பிரியர் ஏரிக்கு அடுத்ததாக உலகின் இரண்டாவது பெரிய நன்னீர் ஏரி விக்டோரியா ஏரியாகும். கொள்ளளவு அடிப்படையில் 2,750 கனகிலோமீட்டர்கள் கொண்ட இந்த ஏரி உலக அளவில் ஒன்பதாவது மிகப்பெரிய கண்ட ஏரியாகக் கருதப்படுகிறது.
நேரடியான மழை மற்றும் ஆயிரக்கணக்கான சிறு நீரோடைகளிலிருந்து விக்டோரியா ஏரி அதன் தண்ணீரைப் பெறுகிறது. மிகப்பெரிய நதியான ககெரா ஆறு இந்த ஏரியின் மேற்குக் கரையில் வந்து கலக்கிறது. விக்டோரியா ஏரியின் வடக்குக் கரையில் உகாண்டாவின் யிஞ்ஞசாவுக்கு அருகில், நைல் ஆற்றில் தண்ணீரை விடுவிக்கிறது.
விக்டோரியா ஏரியின் அதிகபட்ச ஆழம் 84 மீட்டர்களாகவும் இதன் சராசரி ஆழம் 40 மீட்டர்கள் ஆகவும் உள்ளது. இதன் ஆழமற்ற பகுதி ஆப்பிரிக்காவில் பரந்து விரிந்துள்ளது. விக்டோரியா ஏரியின் நீர்ப்பிடிப்புப் பகுதி மொத்தம் 184000 கிலோமீட்டர்களாகும். 7142 கிலோமீட்டர்கள் அளவுக்கு நீண்ட கடற்கரையை கொண்டுள்ள இவ்வேரி 1:25000 மட்டத்தில் எண்ணிமப்படுத்தப்பட்டுள்ளது. இந்நீளத்தில் 3.7 சதவீதம் அளவுக்கு தீவுகளைக் கொண்டு மூன்று நாடுகளுக்காக பிரிக்கப்பட்டுள்ளது. கென்யா 6%, உகாண்டா 45 சதவீதம், தான்சானியா 49 சதவீதம் என்ற அளவுகளாக இப்பங்கீடு அமைகிறது.
நிலவியல்
நிலவியல் ரீதியாக, விக்டோரியா ஏரி ஒப்பீட்டளவில் இளம் வயது கொண்டதாக உள்ளது. சுமார் 400,000 ஆண்டுகள் பழமையானதாகவும் உள்ளது. மேலெழுந்த புவியோட்டுத் தொகுதி மேற்கு நோக்கி ஓடும் ஆறுகளைத் தடுத்தபோது  விக்டோரியா ஏரி உருவாகியதாகக் கருதப்படுகிறது. விக்டோரியா ஏரியின் புவியியல் வரலாற்றில், இது மிகச் சிறிய ஏரிகளின் தொடராக பலமாற்றங்களைக் கண்டு இதன் தற்போதைய மேலோட்டமான ஆழம் நிகழ்ந்திருக்கலாம். ஏரியின் கீழ்பகுதியில் இருந்து எடுக்கப்பட்ட புவி உள்ளகத்தின் ஆய்வின்படி, விக்டோரியா ஏரி உருவான காலத்திலிருந்து  குறைந்தபட்சம் மூன்று முறையாவது முற்றிலும் வறண்டிருக்கலாம் என்று கணக்கிடப்பட்டுள்ளது. உலகளாவிய அளவில் மழைப்பொழிவு சரிந்திருந்த பனியுகக் காலப்பகுதியில் இவ்வுலர் சுழற்சிகள் ஒருவேளை நிகழ்ந்தவையாக இருக்கலாம். கடைசியாக கிட்டத்தட்ட 17300 ஆண்டுகளுக்கு முன்னர் இவ்வேரி முற்றிலுமாக உலர்ந்திருக்கலாம். 14700 ஆண்டுகளுக்கு முன்னர் மீண்டும் இது நிரம்பியிருக்கலாம்.
நீரியல்
விக்டோரியா ஏரி தனது 80 சதவீத நீருக்கு மழையையே நம்பியிருக்கிறது. ஒரு வருடத்துக்கு சராசரியாக 2 முதல் 2.2 மீட்டர் அளவுக்கு ஏரி நீர் ஆவியாகிறது. இடைநிலப் பகுதிகளில் ஏற்படும் பனிப்பொழிவைக் காட்டிலும் இது இரண்டு மடங்காகும். சியோ, நோசியா, யலா, நிண்டோ, சோன்டு மிரியு, மோகுசி, மிக்ரி போன்ற ஏழு சிறு நதிகள் விக்டோரியா ஏரிக்கு நீரை வழங்குகின்றன. மேற்கில் இருந்து கடந்து செல்லும் மிகப்பெரிய ஒற்றை நதியான ககேரா நதி வழங்கும் நீரைக்காட்டிலும் இந்த சிற்றாறுகள் இணைந்து விக்டோரியா ஏரிக்கு மிக அதிகமாக நீரை வழங்குகின்றன
விக்டோரியா நதியிலிருந்து வெளியே செல்லும் நீர்தான் நைல் நதியின் முக்கிய மூலமாகும். ஏரியால் வழங்கப்படும் தண்ணீரின் அளவை கணக்கிட்டால் இவ்வேரியே நைல் நதிக்கான பிரதானமான மூலமாக அறியப்படுகிறது. உகாண்டாவிற்கு அருகிலுள்ள யின்சாவுக்கு அருகில் இது நைல்நதியுடன் சேர்கிறது. இருப்பினும் ககேரா நதியின் கிளை நதிகளும் இந்த ஏரிக்கு நீர் வழங்கும் மூலங்களாகக் கருதப்படுகின்றன. மேலும் நைல் நதி ஆல்பர்ட் ஏரியை அடையும் வரை விக்டோரியா நைல் என்றே அழைக்கப்படுகிறது.
கடலடி இயல்
விக்டோரியா ஏரி பொதுவாக ஆழம் குறைந்த ஏரி என்றே கருதப்படுகிறது. இந்த ஏரியின் அதிகபட்ச ஆழம் 80 மீட்டராகவும் சராசரி ஆழம் 40 மீட்டராகவும் உள்ளது. 2016 ஆம் ஆண்டு எண்ணிம முறையில் 10,000 புள்ளிகளை கொண்டு விக்டோரியா ஏரியின் முதல் கடலாடி இயல் வரைபடம் தயாரிக்கப்பட்டது.
உயிரினங்கள்
விக்டோரியா ஏரியும் அதன் சுற்றுப்புறங்களும் பல உயிரினங்களுக்கு வாழ்விடமாக உள்ளன. . குறிப்பாக நீர்யானை, நீர்நாய்கள், நைல் முதலைகள், பலவகையான ஆமைகள், நன்னீர் நண்டுகள் போன்றவை அதிக அளவில் விக்டோரியா ஏரியில் வாழ்கின்றன.
மீன்கள்
விக்டோரியா ஏரியில் மட்டுமே காணப்படும் பலவகை மீன் இனங்கள் உள்ளன. அவற்றில் பலவும் கடந்த 50 ஆண்டுகளில் அழிவுறும் நிலைக்கு தள்ளப்பட்டுள்ளன. விக்டோரியா ஏரியில் 500 க்கும் மேற்பட்ட சிச்லிட் வகை மீன்கள் உள்ளன.
மீன்பிடித்தொழில்
விக்டோரியா ஏரி மிக அதிக அளவுக்கு உள்நாட்டு மீன்பிடி தொழிலுக்கு பயன்படுத்தப்படுகிறது. ஆரம்பத்தில் விக்டோரியா ஏரியில் தனித்து விளங்கும் மீன்கலான சிச்லிட் போன்றவையே அதிக அளவில் பிடிக்கப்பட்டது. ஆனால் சிச்லிட் போன்றவை 20 ஆம் நூற்றாண்டின் முதல் பகுதியிலேயே அதீதமீன்பிடித்தல் காரணமாக குறைய தொடங்கிவிட்டன. மீன் எண்ணிக்கையை அதிகரிக்க விக்டோரியா ஏரிக்கு சொந்தமில்லாத சில மீன் இனங்கள் அறிமுகப்பட்டன.
கோரைபுற்கள்
நீர் கோரைகள் விக்டோரியா ஏரியில் அதிக அளவு வளர்ந்துள்ளன. இதற்கு காரணம் சுத்திகரிப்பு செய்யப்படாத கழிவுகள், ஆலை மற்றும் விவசாய குப்பைகள் அதிகஅளவில் ஏரியில் நேரடியாக சேர்க்கப்படுவதே காரணம். ஏரியில் கொட்டப்படும் கழிவுகள் ஏரியில் நைட்ரஜன் மற்றும் பாஸ்பரஸ் அளவை உயர்தின. இதனால் நீர் கோரைகள் விக்டோரியா ஏரியை அதிக அளவு ஆக்கிரமிக்க துவங்கின.
நீர் கோரைகளால் மீன் பிடி தொழில் பாதித்தது. அதே போல் நீர்மின் நிலையமும், விக்டோரியா ஏரியில் நீரெடுக்கும் ஆலைகளும் பாதிக்கப்பட்டன. ஆனால் நீர் கோரைகளால் சில நன்மைகளும் விளைந்தன. குறிப்பாக அழிந்துவிட்டதாக நம்பட்ட சில மீன் இனங்கள் மீண்டும் விக்டோரியா ஏரியில் காணதொடங்கின. அதீத நீர் கோரைகள் அதிக அளவில் மீன்பிடித்தலை தடுத்தன. கோரைகளை நீக்க பலவழிகளில் முயற்சிகள் மேற்கொள்ளப்படுகின்றன.
நாலுபால் அணை
விக்டோரியா நைலை உருவாக்குகின்ற உகாண்டாவில் உள்ள யின்சா மட்டுமே விக்டோரியா ஏரியிலிருந்து நீரை வெளியேற்றும் ஒரே வழியாக உள்ளது. குறைந்தது 12,000 ஆண்டுகளுக்கு முன்னர் இங்கிருந்த நீர் ஒரு இயற்கையாக அமைந்த பாறை மதகு மூலம் முழுவதுமாக உலர்ந்து போனது. 1952 ஆம் ஆண்டில், பிரித்தானிய உகாண்டா அரசாங்கத்திற்காக செயல்படும் பொறியியலாளர்கள், வனத்தின் கட்டுப்பாட்டை கட்டுப்படுத்தவும், பாறை மதகின் படிப்படியான அரிப்பைக் குறைக்கவும் ஒரு செயற்கை தடையை உருவாக்கினர். ஏரியின் நீரின் அளவைப் பொறுத்து, "ஏற்றுக் கொண்ட வளைவு" என்று அழைக்கப்படும் அமைப்பு உருவாக்கப்பட்டது. ஒரு வினாடிக்கு 300 முதல் 1,700 கன மீட்டர் அளவிலான அதிகபட்ச ஓட்ட விகிதத்தை இவ்வமைப்பு வழங்கியது.
2002 ஆம் ஆண்டில் உலக வங்கி உதவியுடன்,  கியிரா நீர்மின் மின் நிலையம் என்ற இரண்டாவது நீர்மின்சக்தி வளாகம் ஒன்றை நிறைவு செய்தது. 2006 ஆம் ஆண்டில் விக்டோரியாவின் நீர் அளவு 80 ஆண்டுகளில் இல்லாத அளவு  குறைவாக இருந்தது, கென்யாவிலுள்ள நைரோபியில் வசிக்கும் ஒரு சுயாதீன நீர்வாழ்வியலாளரான டேனியல் குல் உடன்படிக்கையின் கீழ் அனுமதிக்கப்பட்டுள்ளதை விட இரண்டு மடங்கு அதிகமாக தண்ணீர் வெளியிடப்படுவதைக் கணக்கிட்டார். ஏரியின் மட்டத்தில் ஏற்படும் சமீபத்திய நீர்குறைவுக்கு இதுவே முதன்மையான காரணம் என்றும் கருதப்பட்டது.
மாசடைதல்
ஏரிக்குள் கச்சா கழிவுகளை வெளியேற்றுவதும், உள்நாட்டு மற்றும் தொழில்துறை கழிவுகளை உறிஞ்சுவதும், பண்ணைகளில் இருந்து வெளியேறும் உரங்களுக்கும் இரசாயனங்களுமே விக்டோரியா ஏரி மாசடைவதற்கான முக்கிய காரணங்களாகும்.
விக்டோரியா ஏரியின் வடிநிலத்தில் பொதுவாக  கிராமப்புற மக்கள் நிரம்பியுள்ளார்கள். குறிப்பாக ஏரியின் கரையோரங்களில் முக்கிய நகரங்கள் மற்றும் நகரங்கள் உள்ளன. கியுமு, கிசி, மற்றும் கென்யாவின் ஓமா பே, உகாண்டாவின் கம்பாலா, யின்சா மற்றும் எண்டெப்; மற்றும் தான்சானியாவின் புக்கோபா, முவான்சா முசோமா உள்ளிட்ட நகரங்கள் இதில் அடங்கும். இந்த நகரங்கள் மற்றும் நகரங்கள் உள்ள தொழிற்சாலைகள் நேரடியாக விக்டோரியா ஏரியில் அல்லது அதன் கிளை ஆறுகளில் கழிவுகளை நேரடியாக்ச் சேர்க்கின்றன.
சுற்றுச்சூழல் தரவுகள்
2016 ஆம் ஆண்டில் விக்டோரியா ஏரிக்கு ஒரு சுற்றுச்சூழல் தரவு தொகுப்பிடம் உருவானது. இந்த தரவில் கடற்கரை, கடலடியியல், மாசு, வெப்பநிலை, காற்று திசையன், மற்றும் ஏரி மற்றும் பரந்த வடிநிலங்கள் தொடர்பான தரவுகள் இடம்பெற்றுள்ளன.
மேற்கோள்கள்
பகுப்பு:ஆப்பிரிக்க ஏரிகள்
சுழிவு (கணிதம்)
கணிதத்தில் ஒரு செயலியின் சுழிவு அல்லது சுழிவெளி  (Null space) என்பது அச்செயலி வழியாக சூனியத்திற்கு எடுத்துச்செல்லப்படும் எல்லா உறுப்புகளின்  கணமாகும். இதை உட்கரு (kernel) என்றும் சொல்வதுண்டு.
செயலி ஒரு நேரியல் செயலியாக இருக்கும் பட்சத்தில்,சுழிவெளி ஒரு திசையன் வெளியின் உள்வெளியாக இருக்கும். சுழிவெளியை சூனியத்திசையன்வெளியுடன் குழப்பிக்கொள்ளக்கூடாது. சூனியத் திசையன் வெளி என்பது சூனியத் திசையன் ஒன்றை மட்டும் கொண்ட ஒரு வெளி. சுழிவெளி எப்பொழுதும் சூனியத்தையும் உள்ளடக்கி இருக்கும்.
சுழிவெளியும் உள்ளிடுகோப்பும்
X ம் Y ம் திசையன்வெளிகள். ஒரு நேரியல் கோப்பு. A ஒரு உள்ளிடுகோப்பாக இருந்தால், இருந்தால்தான்,A யின் சுழிவெளி சூனியத்திசையன்வெளியாக இருக்கும்.
அணிச்செயலியின் சுழிவெளி
A என்ற மெய்யெண் அணியை  ஒரு   நேரியல் செயலியாகக்கொள்ளலாம். அதனுடைய சுழிவெளிக்கு A யின் சுழிவு  (Null Space) எனப் பெயர். இது \mathbf{R} இன் ஒரு உள்வெளி. இதனுடைய பரிமாணம் A யின்சுழிவளவை (Nullity) எனப் பெயர் பெறும்.
இதைக்கணிப்பதற்கு சுருக்கமான வழி: A யின் குறுவரிசைப்படியைக் (row-reduced echelon form) கணிக்கவும். அதனில் படிகளில்லா நிரல்களின் எண்ணிக்கை தான் சுழிவளவை.
வீச்சளவை சுழிவளவை தேற்றம்: ஒரு அணியின் அளவையையும் அதன் சுழிவளவையும் கூட்டினால் வரும் எண்ணிக்கை அணியின் நிரல்களின் எண்ணிக்கையே.
அணியின் சுழிவுக்கணிப்பு
இதனுடைய குறுவரிசைப்படி:
என்று கொண்டால்,
இந்த எல்லா v-திசையன்களும் சேர்ந்ததுதான் A யின் சுழிவு. அது இரு பரிமாணமுள்ளது.இந்த சுழிவெளியின் அடுக்களம்
{}.
நேரியல் ஒருங்கமைச் சமன்பாடுகளின் தீர்வு
n மாறிகளில் m நேரியல் ஒருங்கமைச்சமன்பாடுகள் இருந்தால் அந்தத்திட்டத்தை Ax = v என்ற அணிச் சமன்பாடாக எழுதலாம்.
Ax = v. இதனுடைய ஒரு குறிப்பிட்ட தீர்வு u_0 என்றும், A யினுடைய சுழிவெளி  U என்றும் கொள்வோம். அப்பொழுது, u_0 + U  எல்லா தீர்வுகளையும் கொடுக்கும். ஏனென்றால்,
முதலில், என்று கொள். அ-து, w = u_0 + u, இங்கு u \in U.
இரண்டாவதாக, Aw = v ஆக இருக்கும்படி ஒரு w இருந்தால்,. இதனால்,; ஏனென்றால்,. ஆக, w என்ற தீர்வு, u_0 + U வில் உள்ளது.
துணைநூல்கள்
பகுப்பு:நேரியல் இயற்கணிதம்
மரு ஊமத்தை
மரு ஊமத்தை அல்லது மருளூமத்தை (''Xanthium strumarium, rough cocklebur, clotbur, common cocklebur, large cocklebur, woolgarie bur) என்பது சூரியகாந்திக் குடும்பத்தைச் சேர்ந்த ஆண்டுத் தாவர இனமாகும். இது வட அமெரிக்காவில் தோன்றி உலகின் வேறு இடங்களுக்கு பரவி இருக்கலாம் எனப்படுகிறது.
துணை இனங்கள்
இதில் பின்வரும் கிளையினங்கள் ஏற்றுக்கொள்ளப்படுகின்றன:
நச்சு அல்லது மருத்துவ தாவர வேதியியல்
இந்த தாவரம் சில மருத்துவ குணங்களைக் கொண்டிருக்கலாம் மேலும் இது தெற்காசியாவில் பாரம்பரிய மருத்துவத்திலும் பாரம்பரிய சீன மருத்துவத்திலும் பயன்படுத்தப்படுகிறது. தெலுங்கில் இந்த செடியை மருள மாதங்கி என்று அழைக்கின்றனர்.
இதில், முதிர்ந்த தாவரங்களின் பகுதிகளை குறைந்த அளவில் உட்கொள்ளலாம். இதன் விதைகளையும் நாற்றுகளையும் அதிக அளவில் உண்ணக்கூடாது. ஏனெனில் அவற்றில் மிகவும் நச்சுத்தன்மையுள்ள இரசாயனமான கார்பாக்சிட்ராக்டைலோசைட்டின் குறிப்பிடத்தக்க அளவில் உள்ளன. முதிர்ந்த தாவரத்தில் குறைந்தத அளவு நச்சுகள் உள்ளன.
பூர்வீக அமெரிக்கர்களால் பயன்படுத்தப்படுதல்
சூனி மக்கள் பல நோக்கங்களுக்காக கனடென்ஸ் வகை தாவரத்தை பயன்படுத்துகின்றனர். கற்றாழை சடங்கிற்கு முன் மெல்லப்பட்ட இதன் விதைகளை உடலில் தேய்க்கின்றனர். இதன் விதைகளின் கலவை காயங்களுக்கு பயன்படுத்தப்படுகிறது அல்லது கட்டிகளுக்கு ஒத்தடம் கொடுக்கப் பயன்படுகிறது. விதைகளும் அரைக்கப்பட்டு, சோள மாவுடன் கலந்து, வேகவைத்து ரொட்டி செய்யப்படுகிறது.
குறிப்புகள்
பகுப்பு:மூலிகைகள்
தனூராய்
தனூ ராய் என்பவர் ஒரு இந்திய திரைப்பட நடிகை, வடிவழகி ஆவார். இவர் பிறப்பால் ஒரு வங்காளியாவார்., இவர் சில தமிழ், மலையாள, வங்காள, கன்னட படங்களிலும் பல  தெலுங்கு படங்களிலும் நடித்துள்ளார். மாஸ், ஹீரோ போன்ற படங்களில் இவர் ஆடிய குத்தாட்டங்களுக்காக பெரும்பாலும் அறியப்படுகிறார். மலையாள திரைப்படமான ஈ ஆடுதா கலத்து என்ற படத்தில் இவர் ஏற்ற பாத்திரத்துக்காக அறியப்படுகிறார்..
தொழில்
தனு ராய் கொல்கத்தாவில் பிறந்து வளர்ந்தார். இவர் வணிகவியல் பட்டதாரியாவார். 2001 ஆம் ஆண்டில் பூரி ஜெகன்நாத்தின் இட்லு ஸ்ராவணி சுப்பிரமணியம் என்ற படத்தில் நடிகையாக அறிமுகமானார். அதன் பிறகு ஆனந்தம் மற்றும் மனசந்தா நுவ்வே போன்ற படங்களில் சிறிய வேடங்களில் நடித்தார். பின்னர் அவனு நிஜம்,  கோடி ராமகிருஷ்ணாவின் கீலுகுர்ரம். போன்ற படங்களில் தோன்றினார். பின்னர், இவர் குறைந்த செலவில் தயாரிக்கபட்ட திரைப்படங்களில் நடித்தார். மேலும் சத்யம்,  மாஸ், ந,  வியலவாரி கயலு, பெல்லிகனி பிரசாத் உள்ளிட்ட படங்களில் பல  குத்தாட்டப் பாடல்களுக்கு ஆடினார்.
இவர் இரண்டு வங்கப் படங்களில் நடித்தார். அவை பாஷோ நா, இதில் இவர் ஒரு இளம் விதவையாக நடித்தார். அடுத்து மனசந்தா நுவே படத்தின் மறுஆக்கமான மோனர் மஜோ தும்ஹி என்ற வங்கப் படம் ஆகும். கன்ட திரைப்படமான லவ் ஸ்டோரி படத்தில் நடித்தார். இது தெலுங்கு திரைப்படமான மரோ சரித்ராவின் மறுஆக்கமாகும். முன்தாக இதற்கு பிரேம சரித்ரா என்று பெயரிடப்பட்டிருந்தது. இவர் நடித்த முதல் கன்னடப் படம், பிரீத்தி மடாபாரோ, ஆனால் அது இடையில் நிறுத்தப்பட்டது. தமிழில் இவர் இன்றுI படத்திலும்   இந்தி திரைப்படமான ஹம்ரஸ் படத்தின் தமிழ் மறுஆக்கமான  கிரிவலம்,ஆகிய படங்களில் நடித்தார்.
இவரது வரவிருக்கும் படமான அமர் பாபுவின் அலா ஜரிகிண்டி ஓகக ரோஜு, இது 2006 ஆம் ஆண்டய பிரித்தானிய குற்றவியல் நகைச்சுவை படமான பிக் நத்திங்கின் தெலுங்கு மறுஆக்கம் ஆகும். ஹாஷிம் மாரிகரின் முன்னோட்டத்தில் சிறப்புத் தோற்றத்தில் இவர் நடிக்க படப்பிடிப்பில் கலந்துகொண்டுள்ளார்.
தெலுங்கு தொலைக்காட்சி நிகழ்ச்சிகளான நாச்சோ ரே மற்றும் ஹம்மா ஹம்மா ஆகியவற்றிலும் கலந்துகொண்டுள்ளார்.
வெளி இணைப்புகள்
பகுப்பு:தெலுங்குத் திரைப்பட நடிகைகள் பகுப்பு:1980 பிறப்புகள் பகுப்பு:வங்காள மக்கள் பகுப்பு:மலையாளத் திரைப்பட நடிகைகள் பகுப்பு:வாழும் நபர்கள் பகுப்பு:கன்னடத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:வங்காளத் திரைப்பட நடிகைகள் பகுப்பு:இந்தியத் திரைப்பட நடிகைகள்
2016 கோடைக்கால இணை ஒலிம்பிக் விளையாட்டுக்கள்
2016 கோடைக்கால மாற்றுத்திறனாளர் ஒலிம்பிக் விளையாட்டுக்கள் (2016 Summer Paralympics, பிரேசிலிய போர்த்துக்கேயம்: யோகோசு பாரலிம்பிகோசு தெ வெரோ தெ), பன்னாட்டு இணை ஒலிம்பிக் விளையாட்டுக் குழுவால் மாற்றுத்திறனாளர்களுக்காக நடத்தப்படும் பன்னாட்டு பல்துறை விளையாட்டுப் போட்டியான மாற்றுத் திறனாளர் ஒலிம்பிக் விளையாட்டுக்களின் பதினைந்தாவது  பதிப்பு ஆகும். இது 2016ஆம் ஆண்டு செப்டம்பர் 7 முதல் செப்டம்பர் 18 வரை பிரேசில் நாட்டில் இரியோ டி செனீரோ நகரத்தில் நடைபெற உள்ளது. நடத்தும் நாட்டின் குளிர்காலத்தில் நிகழும் முதல் கோடைக்கால இணை ஒலிம்பிக் விளையாட்டுப் போட்டியாக அமைந்துள்ளது. தவிரவும் இந்நிகழ்வை இலத்தீன் அமெரிக்க, தென் அமெரிக்க நகரமொன்று ஏற்று நடத்துவது முதல்முறையாகும். தெற்கு அரைக்கோளத்தில் இந்நிகழ்வு இரண்டாம் முறையாக நடக்கின்றது; முதன்முறை 2000ஆம் ஆண்டில் சிட்னியில் நடைபெற்றது.
வெளி இணைப்புகள்
பகுப்பு:இணை ஒலிம்பிக் விளையாட்டுக்கள் பகுப்பு:2016 நிகழ்வுகள் பகுப்பு:பிரேசிலில் விளையாட்டு
மாலிச் சிக்கல்
மாலிச் சிக்கல் (Mali conflict) மேற்காப்பிரிக்க நாடான மாலியில் அசவாத் என்று அறியப்படும் வடக்கு மாலிப் பகுதிக்கு தன்னாட்சி அல்லது விடுதலை கோரி அரசுக்கெதிராக நடத்தப்பட்டு வரும் போராட்டத்தைக் குறிக்கிறது. சனவரி 17, 2012 முதல் பல்வேறு போராட்டக்குழுக்கள் இந்த உள்நாட்டுப் போரில் ஈடுபட்டு வருகின்றன. அசவாத் விடுதலைக்கான தேசிய இயக்கம் (MNLA) துவாரெக் இனத்தவருக்கென தனிநாடு கோரி போராடி வருகிறது. இப்பகுதியினை ஏப்ரல் 2012இல் இந்த இயக்கம் கைப்பற்றியது. துவக்கத்தில் இந்த இயக்கத்திற்கு இசுலாமியக் குழு அன்சர் தினே ஆதரவளித்து வந்தது; ஆனால் அசவாத்திலிருந்து மாலிப்படைகள் துரத்தப்பட்ட பின்னர் அன்சர் தினே இசுலாமிய சாரியா சட்டத்தை செயல்படுத்தியதால் இரு குழுக்களுக்குமிடையே வேறுபாடு எழுந்தது. அதிலிருந்து அசவாத் விடுதலைக்கான தேசிய இயக்கம் அன்சர் தினேவுடனும்  மற்றொரு இசுலாமிய குழுவான அல் குவைதாவின் மாலி பிரிவான மேற்காப்பிரிக்க ஒற்றுமை மற்றும் ஜிகாத்திற்கான இயக்கத்துடனும்  மோதல்கள் நிகழ்த்தி வருகிறது.
சனவரி 11, 2013இல் வெளிநாட்டு நிதி உதவியும் பிரெஞ்சுப் படையினரின் உதவியும் நாடிய மாலி நாட்டரசின் கோரிக்கையை நிறைவேற்ற தாம் ஒப்புவதாக பிரான்சிய அதிபர் பிரான்சுவா ஆலந்து அறிவித்தார்.
சான்றுகோள்கள்
பகுப்பு:மாலி பகுப்பு:அசவாத் பகுப்பு:விடுதலை இயக்கங்கள் பகுப்பு:விடுதலைப் போர்கள்
தர்ஜினி சிவலிங்கம்
தர்சினி சிவலிங்கம் (Tharjini Sivalingam, பிறப்பு: 30 திசம்பர் 1978) என்பவர் இலங்கைத் தமிழ் வலைப்பந்தாட்ட வீராங்கனையும், இலங்கை வலைப்பந்தாட்ட அணியின் முன்னாள் தலைவரும் ஆவார். 2009 ஆம் ஆண்டு முதல் இவர் இலங்கை தேசிய வலைப்பந்தாட்ட அணியில் இணைந்து பன்னாட்டுப் போட்டிகளில் விளையாடி வருகிறார். அவர் வழக்கத்திற்கு மாறான உயரமானவர் என்பதால், வலைப்பந்தாட்ட வரலாற்றில் சிறந்த விளையாட்டு வீராங்கனையாகக் கருதப்படுகிறார். இவர் உலகின் மிக உயரமான வலைப்பந்தாட்ட வீரராக கருதப்படுகிறார். 2019 சூலையில், இங்கிலாந்து, லிவர்பூல் நகரில் 2019 உலக வலைப்பந்தாட்டக் கிண்ணத்திற்காக நடைபெற்ற போட்டிகளில் பங்குபற்றி, உலகின் மிகச்சிறந்த கோல் (348) போடுபவராக அறிவிக்கப்பட்டார். இலங்கைக்காக இவர் பன்னாட்டளவில் 100வது தடவையாக விளையாடினார்.
வாழ்க்கைக் குறிப்பு
தர்சினி யாழ்ப்பாணம், புன்னாலைக்கட்டுவன் என்ற ஊரில் ஆறு பிள்ளைகளைக் கொண்ட குடும்பத்தில் ஐந்தாவதாகப் பிறந்தார். இவரது அசாதாரணமான உயரம் காரணமாக சிறு வயதில் பல இன்னல்களை எதிர்கொண்டார். தர்சினி மட்டக்களப்பு, கிழக்குப் பல்கலைக்கழகத்தில் உயர்கல்வி கற்று பொருளியலில் இளங்கலைப் பட்டம் பெற்றார்.
பணி
திலகா ஜினதாசா என்பவர் இலங்கை அணியில் பயிற்சியாளராக இருந்த போது 2009 ஆம் ஆண்டில் இலங்கை வலைப்பந்தாட்ட அணியில் தர்சினி சேர்க்கப்பட்டார். 2009 ஆசிய வலைப்பந்தாட்டப் போட்டிகளில் இலங்கை அணி விளையாடி ஆசிய வாகையாளராக வெற்றி பெற்றது. 2012, 2014 ஆசியப் போட்டிகளில் இரண்டாவதாகவும் வந்தது.
2011 உலக வலைப்பாந்தாட்டப் போட்டிகளில் இலங்கை முதல் சுற்றிலேயே வெளியேறினாலும், தர்சினி மிகச் சிறந்த கோல் போடுபவராக அறிவிக்கப்பட்டார். இலங்கையில் தமிழ் அரசியல் நிலைமைகளினால் இவர் இலங்கை தேசிய அணியில் இருந்து 2014 ஆம் ஆண்டில் விலக்கப்பட்டார். திலகா ஜினதாச மீன்டும் பயிற்சியாளராக நியமிக்கப்பட்ட போது தர்சினி மீண்டும் இலங்கை அணியில் சேர்த்துக்கொள்ளப்பட்டார்.
தர்ஜினி செலான் வங்கியில் வங்கியாளராக சேர்ந்து பணியாற்றினார். அங்கு பணியாற்றும் போது வணிக வலைப்பந்தாட்ட அணியில் சேர்ந்து விளையாடினார்.
2017 ஆம் ஆண்டில் ஆத்திரேலியாவில் சிட்டி வெசுட் பால்க்கன்சு வலைப்பந்தாட்ட அணியில் சேர்ந்து விளையாட சந்தர்ப்பம் கிடைத்தது. வெளிநாட்டு அணியொன்றில் விளையாடிய ஒரேயொரு இலங்கை வலைப்பந்தாட்ட வீரர் இவரே ஆவார்.
2018 ஆசிய வலைப்பந்தாட்டப் போட்டியில் இலங்கை அணி இறுதிப் போட்டியில் சிங்கப்பூர் அணியை 69-50 என்ற புள்ளிகளில் வென்று வாகையாளரானது. இப்போட்டிகளில் தர்சினியின் பங்கு முக்கியமானதாக அமைந்தது. 2018 ஆசியப் போட்டிகளில் தர்சினிக்கு சுற்றின் மிகச்சிறந்த வீரர் என்ற விருது கிடைத்தது.
இலங்கை அரசுத் தலைவர் தேர்தல், 1988
இலங்கை அரசியல் வரலாற்றில் இரண்டாவது இலங்கை அரசுத் தலைவர் தேர்தல் (சனாதிபதித் தேர்தல்) 1988 டிசம்பர் 19ம் திகதி நடைபெற்றது. இத் தேர்தலுக்கான நியமனப்பத்திரங்கள் 1988 நவம்பர் 10ஆம் திகதி காலை 9.00 மணி முதல் 11.00 மணி வரை கொழும்பு மாநகர சபை மண்டபத்தில் ஏற்றுக் கொள்ளப்படுமென தேர்தல் ஆணையாளர் திரு. சந்திரானந்த டி சில்வா அவர்களினால் அறிவிக்கப்பட்டது. இதற்கிணங்க 3 அபேட்சகர்கள் தமது வேட்புமனுக்களைத் தாக்கல் செய்தனர்.
ஏற்றுக்கொள்ளப்பட்ட நியமனப் பத்திரங்கள்
(ஐக்கிய தேசியக் கட்சி)
(யானை சின்னம்)
(இலங்கை சுதந்திரக் கட்சி)
(கை சின்னம்)
(கண் சின்னம்)